ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
2 ส.ค. 2559

สรุปตลาดภาคเช้า
ตลาดภาคเช้าปิดปรับตัวลบลงเล็กน้อย โดยแกว่งไปทดสอบแนวรับบริเวณ 1,500 จุดก่อนจะรีบาวด์กลับมาด้วยแรงเก็งกำไร ในหุ้นกลุ่มบริการ สำหรับกลุ่มที่ปรับตัวลบนำตลาดคือกลุ่มพลังงานที่อ่อนตัวลงมา หลังจากที่ราคาน้ำมันมาจ่อที่แนวรับ 40 เหรียญ/บาร์เรล ด้านปริมาณการซื้อขายปานกลางที่ระดับ 2.9 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว เรามองแรงขายยังคงมีอยู่จากความกังวลต่อความเสี่ยงจากการเมืองในประเทศ และราคาหุ้นกลุ่มพลังานที่ยังไม่อ่อนตัวลงตามราคาน้ำมันดิบ เราแนะนำสะสมกลุ่มที่ได้ประโยชน์จากราคาน้ำมันที่อ่อนตัวลง เช่นกลุ่มสายการบิน และกลุ่มให้บริการโลจิสติกส์ติ
 
วิเคราะห์ทางเทคนิค
 
TCMC
ราคาปิด 4.04 บาท
แนวรับ 4.00 บาท
แนวต้าน 4.20 บาท
แนว cut หากราคาหุ้นมีโอกาสหลุด 3.92 บาท
กราฟ TCMC สร้างรูป vshape มีสัญญาณซื้อใน RSI ที่แข็งแรง และปริมาณการซื้อขายเพิ่มขึ้นดี ขณะที่ กราฟแท่งเทียนฟอร์มตัวเป็น V-shape นี้จะดีดตัวกลับไปยังแนวขาขึ้นเดิม  มีเป้าหมาย 4.50 บาท แนะนำซื้อ
 
เด็กแนว
PDG  เป็นผู้ผลิตและจำหน่ายขวด pet ที่นำไปใส่น้ำมันพืช น้ำผลไม้ต่างๆ ราคาหุ้นนิ่งมานาน แต่สังเกตในระยะ 3 week หลังนี้มีโวลุ่มเข้าเก็บหลังจากมีข่าวว่ายอดรายได้ TVO เติบโตแรง  หากเรานำเรื่องมาชนกันจะพบว่าลูกค้ารายใหญ่ 70% ของ PDG คือ TVO นั่นเอง โดยขายขวดบรรจุน้ำมันพืชให้ และสิ่งที่ได้รับอานิสงส์โดยตรงคือ ราคาเม็ดพลาสติกที่ราคาถูกทำให้ได้ margin เพิ่มขึ้นมา แต่เด็กแนวว่าคอยดูข่าวที่บริษัทเคยพูดว่ากำลังหาลูกค้ามาเสริม เพื่อให้เกิดเสถียรภาพมากขึ้น จะได้ไม่อิงลูกค้ารายใหญ่รายเดียว  ดังนั้นในระยะที่ผ่านมาบริษัทมีการติดต่อกับพันธมิตรหลายเจ้า ซึ่งน่าจะมีข่าวดีไม่น้อยเลยอ่ะ จึงทำให้ผู้รู้เริ่มเข้ามาเก็บหุ้น อยู่หุ้นมันจะถูกเก็บโดยไม่มีประเด็นนั้นยาก  และยิ่งมีปัจจัยรอคอยด้วยแล้วถือว่าน่าจับตามาก  อีกทั้งเป็นหุ้นที่มีค่า PE ต่ำ 13 เท่าตอนนี้ตลาดกำลังหาหุ้นแถว 3 ค่า PE ไม่สูงมาเล่น จัดว่า PDG นี้เข้าเกณฑ์พอดี
กราฟราคา  PDG  โค้งตัวขึ้น ส่งสัญญาณการ rebound และพร้อมที่จะจบขาลง หากผ่านแนว 4.08 บาทขึ้นไปได้ มีแนวต้านสำคัญที่ 4.40 บาท โดยล่าสุด MACD ตัดขึ้นแล้ว จึงทำให้ราคาหุ้นมีโอกาสวิ่งต่อได้อีก 1-2 week และหากโวลุ่มเพิ่มขึ้นจะยืนยันการปรับขึ้นนี้